Shaunae Miller-Uibo

Shaunae Miller-Uibo () er ein friidrettsutøvar frå Bahamas som tevlar i sprintløp. Ho vart olympisk meister på 400 meter både i 2016 og 2021, samt verdsmeister 2022. Hennar personbeste på 200 meter og 400 m er på 21,74 og 48,36 sekund, oppnådd i høvesvis 2019 og 2021. 

Aktiv
19 år gammal kom Miller på fjerdeplass på 200 m ved Moskva-VM. To år seinare vann ho sølvmedaljen på 400 meter under VM i friidrett 2015 i Beijing, einast Allyson Felix sprang fortare. Året etter vann Miller gullmedaljen på same distansen då Sommar-OL 2016 vart avvikla i Rio de Janeiro, sju hundredels sekund føre nemnte Felix. I London-VM 2017 gjorde Miller det best på 200 m, der ho tok bronsen. Under verdsmeisterskapen 2019 gjorde ho eit fabelaktig godt 400-meterløp på tida 48,37, trass i dette måte ho sjå seg slått av marokkanske Salwa Eid Naser. 

Miller-Uibo tok sitt mun att under dei olympiske sommarleikane i Tokyo i 2021, der ho forbetra sitt personbeste på 400 meter med ein hundredels sekund til 48,36 sekund og vann ein suveren siger. Eitt år seinare vann ho distansen også i friidretts-VM i Eugene i USA, som i Tokyo framom den neste verdseinaren på 400 meter for kvinner, Marileidy Paulino.

Medaljar og plasseringar i internasjonale meisterskap
OL 2012 i London: Utslått på 400 m (-)
VM 2013 i Moskva: Nr 4 på 200 m – 22,74
VM 2015 i Beijing: Sølvmedalje på 400 m – 49,47, bakom Allyson Felix (49,26)
OL 2016 i Rio de Janeiro: Gullmedalje på 400 m – 49,44, framom Allyson Felix (49,51)
VM 2017 i London: Bronsemedalje på 200 m – 22,15. Nr 4 på 400 m – 50,49
VM 2019 i Doha: Sølvmedalje på 400 m – 48,37, bakom Salwa Eid Naser (48,14)
OL i 2021 i Tokyo: Gullmedalje på 400 m – 48,36, framom Marileidy Paulino (49,20). Nr 8 på 200 m – 24,00
VM 2022 i Eugene: Gullmedalje på 400 m – 49,11, framom Marileidy Paulino (49,60). 
VM 2023 i Budapest: Utslått i kvalifiseringa på 400 m (52,65=nr 37)
OL 2024 i Paris: Utslått i forsøka på 400 m

Kjelder

Denne artikkelen bygger på «Shaunae Miller-Uibo» frå ,  den 16. juni 2022.  

 Bakgrunnsstoff 


Kategori:Bahamanske sprintarar
Kategori:Olympiske meistrar for Bahamas
Kategori:Bahamanske deltakarar under sommar-OL 2012
Kategori:Friidrettsutøvarar under sommar-OL 2012
Kategori:Medaljevinnarar under sommar-OL 2016
Kategori:Bahamanske deltakarar under sommar-OL 2016
Kategori:Friidrettsutøvarar under sommar-OL 2016
Kategori:Medaljevinnarar under sommar-OL 2020
Kategori:Bahamanske deltakarar under sommar-OL 2020
Kategori:Friidrettsutøvarar under sommar-OL 2020